GitHub Copilot

GitHub Copilot (בתרגום חופשי: גיטהאב טייס-משנה) הוא כלי בינה מלאכותית שפותח על ידי GitHub ו-OpenAI כדי לסייע בהשלמה אוטומטית חכמה של הקוד למתכנתים שמשתמשים בסביבות הפיתוח Visual Studio Code, Visual Studio ,Neovim ו-JetBrains. הכלי הוכרז לראשונה על ידי גיטהאב ב-29 ביוני 2021 לגרסת בטא למשך שנה, והושק לציבור המפתחים ב 21 ביוני 2022. הוא עובד כרגע בצורה הטובה ביותר עבור השפות Python, JavaScript, TypeScript, Java, Ruby וGo, אבל תומך בנוסף בעוד עשרות שפות תכנות. השימוש במערכת למנוי עצמאי בתשלום של 10 דולר לחודש או 100 דולר לשנה, מפתחים התורמים לקוד פתוח וסטודנטים יכולים להגיש בקשה לשימוש בכלי ללא תשלום, ולמנוי עסקי החל מ $19 לחודש למשתמש. ב-29 ביוני 2021 הציגה חברת גיטהאב את הכלי בתצוגה מקדימה טכנית בסביבת הפיתוח Visual Studio Code, ב-26 באוקטובר 2021 הכלי שוחרר כתוסף בחנות התוספים של JetBrains. ב-27 באוקטובר 2021 הכלי שוחרר כתוסף עבור Neovim בצורה של מאגר פתוח, ב-29 במרץ 2022 גיטהאב הכריזה רשמית שהכלי יהיה זמין בויז'ואל סטודיו 2022. הכלי מופעל על ידי מודל בינה מלאכותית OpenAI Codex, שהוא מעין גרסה של GPT-3, מודל שפה שמשתמש בלמידה עמוקה כדי לייצר טקסט דמוי-אדם, וכך, לדוגמה, כאשר מספקים לכלי בעיה תכנותית בשפה טבעית, הוא מסוגל לספק קוד מתאים לפתרון. הוא גם מסוגל לתאר קוד שהוא מקבל באנגלית, ולתרגם בין שפות תכנות. הרישיון על Codex שייך למיקרוסופט, חברת האם של גיטהאב. מודל הבינה המלאכותית Codex אומן על מאגרים של טקסטים באנגלית, מאגרי GitHub ציבוריים ומאגרי קוד נוספים שזמינים בצורה ציבורית, הקלט כולל מערך נתונים של 159 ג'יגה-בית של קוד מקור מ-54 מיליון מאגרי GitHub ציבוריים. הכלי כולל תכונות מסייעות למתכנתים, כגון המרה של הערות קוד לקוד שניתן להרצה והשלמה אוטומטית עבור חלקי קוד, השלמת קטעי קוד שחוזרי על עצמם ויצירת מתודות ופונקציות, גיטהאב מדווחת שהתכונה של ההשלמה האוטומטית מדייקת בערך חצי מהזמן. שלדוגמה, עבור השלמת הפונקציה בפייתון לאחר כתיבת הראש שלה, המודל מדייק כ-43 אחוז מהפעמים בניסיון הראשון, וכ-57 אחוז מהפעמים לאחר עשרה ניסיונות. גיטהאב מציינת שהכלי מאפשר לעבוד עם תכנות בספריות ושפות פחות מוכרות ומפחיתה את הזמן שהמתכנת נדרש בקריאת הדוקומנטציה. לאחרר השחרור של הכלי, עלו מספר חששות לגבי ההשפעות שלו מבחינת אבטחת מידע והשפעה חינוכית, כמו גם מחלוקת רישוי סביב הקוד שהוא מייצר רוב הקוד שמיוצר על ידי הכלי נוצר על ידו על סמך הקלט הרב שהוא קיבל, כך שהוא יכול להיות מסווג כ"שימוש טרנספורמטיבי", כלומר, שימוש שמשנה את היצירה כך שמדובר ביצירה חדשה ואין חשש להפרת זכויות יוצרים. אולם, חלק מהפלט הוא העתקה של קוד קיים, דבר שלא יכול להחשב כ"שימוש טרנספורמטיבי" ועלול להחשב הפרת זכויות יוצרים. לכן, Github Copilot נמצא כרגע על תחום שאינו מוגדר מבחינה משפטית, אמנם גיטהאב מציינים ש"מודלי למידת מכונה על בסיס מידע שזמין בצורה פומבית נחשב שימוש הוגן ברחבי קהילת למידת מכונה", אולם, אין תקדים משפטי ישיר בארצות הברית לכך ששימוש במאגרים ציבוריים נכנס תחת שימוש הוגן. ב-28 ביוני 2021 המוסד לתוכנה חופשית (FSF) פרסם קול קורא למסמכים לבנים בנוגע לשאלות הפילוסופיות והחוקית שנוגעות ל-Github Copilot. הם ציינו כי "הכלי מעלה מספר [...] שאלות שדורשות בחינה מדוקדקת יותר", ב-24 בפברואר ה-FSF ציין שהם קיבלו 22 מסמכים בנושא, ובאמצעות תהליך סקירה אנונימי בחרו 5 מאמרים להדגשה ופרסום. אתר האינטרנט הרשמי של GitHub Copilot (באנגלית) Paul Krill, GitHub Copilot adds Neovim, JetBrains IDE support, InfoWorld, ‏2021-10-27 (באנגלית) By David Ramel, 04/01/2022, Visual Studio 2022 Now Does GitHub Copilot, the 'AI Pair Programmer' -, Visual Studio Magazine (באנגלית אמריקאית) GitHub Copilot · Your AI pair programmer, web.archive.org, ‏2022-04-23 עידן בן טובים, ‏גיטהאב השיקה את Copilot רשמית: כמה זה יעלה לכם ואיך תקבלו גישה בחינם?, באתר Geektime‏, 22 ביוני 2022 GitHub Copilot · Your AI pair programmer, GitHub (באנגלית) Dave Gershgorn, GitHub and OpenAI launch a new AI tool that generates its own code, The Verge, ‏2021-06-29 (באנגלית) GitHub Copilot - IntelliJ IDEs Plugin | Marketplace, JetBrains Marketplace Copilot.vim, 2022-04-27, נבדק ב-2022-04-27 GitHub Copilot now available for Visual Studio 2022, The GitHub Blog, ‏2022-03-29 (באנגלית אמריקאית) Paul Krill, OpenAI offers API for GitHub Copilot AI model, InfoWorld, ‏2021-08-12 (באנגלית) James Finnie-Ansley, Paul Denny, Brett A. Becker, Andrew Luxton-Reilly, The Robots Are Coming: Exploring the Implications of OpenAI Codex on Introductory Programming, Australasian Computing Education Conference, ACE '22, Association for Computing Machinery, 2022-02-14, עמ' 10–19 doi: 10.1145/3511861.3511863 OpenAI Announces 12 Billion Parameter Code-Generation AI Codex, InfoQ (באנגלית) Hammond Pearce, Baleegh Ahmad, Benjamin Tan, Brendan Dolan-Gavitt, Asleep at the Keyboard? Assessing the Security of GitHub Copilot's Code Contributions, arXiv:2108.09293 [cs], 2021-12-16 Dave Gershgorn, Can AI learn from any public code online?, The Verge, ‏2021-07-07 (באנגלית) FSF-funded call for white papers on philosophical and legal questions around Copilot, Free Software Foundation, ‏28 ביולי 2021